Peacemaker (τηλεοπτική σειρά)

Το Peacemaker είναι Αμερικανική υπερηρωική τηλεοπτική σειρά η οποία δημιουργήθηκε από τον Τζέιμς Γκαν για τη συνδρομητική πλατφόρμα HBO Max, βασισμένη στον ομώνυμο χαρακτήρα των DC Comics. Την παραγωγή της σειράς ανέλαβαν οι The Safran Company και Troll Court Entertainment, σε συνεργασία με τη Warner Bros. Television. Ο πρώτος κύκλος είναι spin-off της ταινίας The Suicide Squad (2021), τοποθετημένος στο Εκτεταμένο Σύμπαν της DC (DCEU), και εξερευνά περαιτέρω τον σοβινιστικό μισθοφόρο Κρίστοφερ Σμιθ / Peacemaker. Ο δεύτερος κύκλος είναι η πρώτη σειρά ζωντανής δράσης στο Σύμπαν της DC (DCU), μια «ελαφριά επανεκκίνηση» του DCEU, ενσωματώνοντας αναδρομικά τη σειρά στην πραγματικότητα του franchise, και τοποθετείται μετά από τα γεγονότα της ταινίας Superman (2025). Παράχθηκε από τη DC Studios, με τον Γκαν να επιστρέφει ως ο υπεύθυνος της σειράς.

Ο Τζον Σίνα πρωταγωνιστεί ως ο Peacemaker, επαναλαμβάνοντας τον ρόλο του από το The Suicide Squad, με τους Ντανιέλ Μπρουκς, Φρέντι Στρόμα, Τσουκούντι Ιγούτζι, Τζένιφερ Χόλαντ, Στιβ Έιτζι και Ρόμπερτ Πάτρικ επίσης να πρωταγωνιστούν στον πρώτο κύκλο, με τον Φρανκ Γκρίλο να προστίθεται στο βασικό καστ στον δεύτερο κύκλο. Αν και αρχικά ο χαρακτήρας ήταν προγραμματισμένος να πεθάνει στο The Suicide Squad, ο Γκαν σκέφτηκε την ιδέα της σειράς όταν παρατήρησε τη δύναμη του Σίνα ως δραματικός ηθοποιός και έγραψε το σενάριο του πρώτου κύκλου όσο ολοκλήρωνε την ταινία. Το HBO Max δέχτηκε τη σειρά τον Σεπτέμβριο του 2020. Τα γυρίσματα πραγματοποιήθηκαν στο Βανκούβερ του Καναδά από τον Ιανουάριο μέχρι τον Ιούλιο του 2021, με τον Γκαν να σκηνοθετεί πέντε από τα οχτώ επεισόδια. Αποφάσισε να χρησιμοποιήσει τραγούδια hair metal για το soundtrack, περιλαμβάνοντας το «Do Ya Wanna Taste It» από τους Wig Wam για τους τίτλους αρχής του πρώτου κύκλου. Ο δεύτερος κύκλος ανακοινώθηκε τον Φεβρουάριο του 2022, με τον Γκαν να γράφει το σενάριο όλων των επεισοδίων. Ενσωματώθηκε στο DCU αφότου ο Γκαν έγινε ο συν-Διευθύνων Σύμβουλος των DC Studios. Τα γυρίσματα πραγματοποιήθηκαν στα Trilith Studios στην Ατλάντα της Τζόρτζια, από τον Απρίλιο ως τον Νοέμβριο του 2024.

Η σειρά Peacemaker έκανε πρεμιέρα στις 13 Ιανουαρίου 2022 με τα πρώτα τρία επεισόδια. Τα υπόλοιπα επεισόδια κυκλοφόρησαν εβδομαδιαία μέχρι τις 17 Φεβρουαρίου. Οι θεάσεις αυξάνονταν με κάθε επεισόδιο και ο κύκλος έλαβε θετικές κριτικές. Ο δεύτερος κύκλος έκανε πρεμιέρα στις 21 Αυγούστου 2025 και τα επεισόδια κυκλοφόρησαν εβδομαδιαία μέχρι τις 9 Οκτωβρίου. Μετά από την κυκλοφορία του δεύτερου κύκλου, ο Γκαν ανακοίνωσε πως δεν σχέδια για τρίτο κύκλο. Η σειρά έχει λάβει διάφορες υποψηφιότητες, περιλαμβάνοντας μία για Βραβείο Έμμυ Ζώνης Υψηλής Τηλεθέασης Δημιουργικών Τεχνών. Μια spin-off σειρά, Waller, βρίσκεται σε ανάπτυξη ως μέρος του DCU.

 Σύνοψη 
Ο πρώτος κύκλος ακολουθεί τον Κρις Σμιθ / Peacemaker αφού αναρρώνει από τους τραυματισμούς που υπέστη κατά τη διάρκεια των γεγονότων της ταινίας του Εκτεταμένου Σύμπαντος της DC (DCEU) The Suicide Squad (2021). Ο Peacemaker αναγκάζεται να συμμετάσχει στη μυστηριώδης ομάδα της A.R.G.U.S. «Πρότζεκτ Πεταλούδα», οι οποίοι βρίσκονται σε μια αποστολή να αναγνωρίσουν και να εξοντώσουν παρασιτικά πλάσματα που μοιάζουν με πεταλούδες τα οποία έχουν καταλάβει ανθρώπινα σώματα από όλο τον κόσμο. Ο δεύτερος κύκλος τοποθετείται στο Σύμπαν της DC (DCU) και μετά από τα γεγονότα της ταινίας του DCU Superman (2025). Ακολουθεί τον Peacemaker όταν βρίσκει ένα εναλλακτικό σύμπαν όπου είναι ένας αγαπητός ήρωας.

 Ηθοποιοί και χαρακτήρες 

 Τζον Σίνα ως Κρις Σμιθ / Peacemaker:Ένας σοβινιστικός εκδικητής που πιστεύει στην επίτευξη της ειρήνης με οποιοδήποτε κόστος. Ο υπεύθυνος της σειράς Τζέιμς Γκαν τον αποκάλεσε «σκατά» και είπε πως ήταν «υπερήρωας/υπερκακός/[το] μεγαλύτερο κάθαρμα του κόσμου». Στον δεύτερο κύκλο, ο Γκαν είπε πως ο χαρακτήρας δεν ήταν πια «εντελώς μαλάκας» και πως είχε γίνει λιγότερο αποκρουστικός και επιθετικός. Ο Σίνα υποδύεται μια εναλλακτική ηρωική εκδοχή του χαρακτήρα στον δεύτερο κύκλο, ενώ ο Κουίν Μπένετ υποδύεται ένα νεαρότερο Κρις στον πρώτο κύκλο. Ο Μάιλς Μπένσον υποδύεται ένα νεαρότερο Κρις στον δεύτερο κύκλο.
 Ντανιέλ Μπρουκς ως Λεότα Αντεμπάγιο: Η κόρη της αρχηγού του A.R.G.U.S., Αμάντα Γουόλερ, και μέλος του Πρότζεκτ Πεταλούδα
 Φρέντι Στρόμα ως Έιντριαν Τσέις / Vigilante: Ένας αυτοανακηρυγμένος μαχητής του εγκλήματος που θαυμάζει τον Peacemaker σαν ένα μεγαλύτερο αδερφό
 Τσουκούντι Ιγούτζι ως Κλέμσον Μερν (1ος κύκλος): Ένας μισθοφόρος και ο αρχηγός του Πρότζεκτ Πεταλούδα ο οποίος δίνει αναφορές στη Γουόλερ. Αποκαλύπτεται πως είναι πεταλούδα ονόματι Ικ Νόμπε Λοκ. Ο Γκαν αργότερα δήλωσε πως η εκδοχή του χαρακτήρα στο DCU πιθανότατα δεν θα έμοιαζε με τον ηθοποιό καθώς εξέφρασε ενδιαφέρον να επιλέξει τον Ιγούτζι για ένα διαφορετικό ρόλο στο μέλλον.
 Τζένιφερ Χόλαντ ως Εμίλια Χάρκορτ: Μια πράκτορας του A.R.G.U.S. η οποία εντάσσεται στο Πρότζεκτ Πεταλούδα από τη Γουόλερ
 Στιβ Έιτζι ως Τζον Εκόνομος: Ένας πράκτορας του A.R.G.U.S. ο οποίος προσφέρει τακτική υποστήριξη στο Πρότζεκτ Πεταλούδα
 Ρόμπερτ Πάτρικ ως Όγκουστ «Όγκι Σμιθ» / Λευκός Δράκος / Μπλε Δράκος: Ο πατέρας του Peacemaker ο οποίος υποστηρίζει τη λευκή υπεροχή και τον προμηθεύει με τεχνολογία για να τον βοηθήσει στην αποστολή του. Ο Πάτρικ επίσης υποδύεται μια ηρωική εκδοχή του Όγκι Σμιθ στον δεύτερο κύκλο, γνωστή ως Μπλε Δράκος.
 Φρανκ Γκρίλο ως Ρικ Φλαγκ Σίνιορ (2ος κύκλος): Ο νέος διευθυντής του A.R.G.U.S. και ο πατέρας του νεκρού αρχηγού της Ομάδας Αυτοκτονίας, Ρικ Φλαγκ Τζούνιορ

 Επεισόδια 

 1ος κύκλος (2022) 

 2ος κύκλος (2025) 

 Παραπομπές 

 Εξωτερικοί σύνδεσμοι 
 Επίσημη ιστοελίδα



Κατηγορία:Αμερικανικές τηλεοπτικές σειρές
Κατηγορία:Αγγλόφωνες τηλεοπτικές εκπομπές
Κατηγορία:Εκτεταμένο Σύμπαν της DC
Κατηγορία:Τηλεοπτικές σειρές βασισμένες σε κόμικς της DC
Κατηγορία:Τηλεοπτικές σειρές του Σύμπαντος της DC (franchise)
Κατηγορία:Κωμικές τηλεοπτικές σειρές
Κατηγορία:Αμερικανικές δραματικές τηλεοπτικές σειρές
Κατηγορία:Τηλεοπτικά spin-off
Κατηγορία:Κυβέρνηση στη μυθοπλασία
Κατηγορία:Παράλληλα σύμπαντα στη μυθοπλασία
Κατηγορία:Τηλεοπτικές σειρές συσχετιζόμενες με ΛΟΑΤ
Κατηγορία:Τηλεοπτικές σειρές της Warner Bros. Television